**Ultimul bilanț**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultimul bilanț

...

Ce repede se duce viața,

De-odată m-am trezit bătrân,

Ca un somn cu vise, bun

Și-o deșteptare, dimineața!

...

Apoi, mă-ntreb, chiar am trăit?

Asta-i tot, numai atât?

O, ce iute m-am trezit,

Păcat de visul mult prea scurt!

...

Și iar mă-ntreb, unde-s acum?

De nicăieri, aud un glas:

Ai întrebat, îți voi răspunde,

Să nu te sperii, ești niciunde,

Aici, e doar un mic popas

Și-apoi, vei porni la drum!

...

Unde mă duc? Întreb din nou.

Te duci pe-același drum al tău,

Pe care-ai pornit cândva.

Asta-i existența ta!

...

Vei adormi și vei visa,

Apoi din nou te vei trezi,

Vei adormi și vei visa

Și visul va fi viața ta

Și tot așa și tot așa,

Până te vei deștepta!

...

Și de murit, când voi muri?

Să mori? Păi nu există moarte,

Viața, este ca un lanț,

Vei adormi, te vei trezi,

Iar drumul, duce mai departe!

Până unde? întreb eu

Până la ultimul bilanț,

Până lângă Dumnezeu!